Кунгож сьӧрысь дышетсконниосын студентъёсын воштъяськон азьланьтӥськоз · ДДН Ижевск\nКунгож сьӧрысь дышетсконниосын студентъёсын воштъяськон азьланьтӥськоз\nАвтор Александр Бикузин На чтение 1 мин Опубликовано 10.05.2017 Обновлено 10.05.2017\nУдмурт филология, финно-угроведениея но журналистикая институтысь тросэз студентъёс туэ гужем ватсаса тодон-валанъёс басьтон но кылтодонзэс юнматон понна кунгож сьӧры – Венгриысь вылӥ дышетсконниосы потыны быгатозы. Студентъёсын но преподавательёсын вошъяськон дышетонлэсь ӟечлыксэ трослы будэтыны юрттэ.\n«Кунгож сьӧр университетъёсын вошъяськон туж кемалась радъяськемын ни, – шуэ филологи тодосъя кандидат Галина Глухова. – Туэ воштӥськонъёс ӧвӧл, но шумпоттэ соиз, кылем арысен Венгриысь но Россиысь дышетонъя министерствоос нош ик контракт юнматӥзы. Соя туэ Россиысь но Венгриысь быдэн 200 студентъёсты но дышетӥсьёсты воштыны быгатӥськомы».\nТа вошъяськонлэн кулэлыкез туж бадӟым , – пусъё ӧнерчиос. УдГУ-ысь студентъёс кунгож сьӧры потыса уката но юн валаны кутско удмурт луэмзэс, юн гажаны кутско кылзэс но культуразэс. Со сяна воштӥське дышетскон удыс сярысь малпанзы. Кунгож сьӧрын дышетон мукет сямен радъямын. Студентъёс быгато ӵошатыны.